Vsebina

# Oblika

Ta meni vsebuje ukaze za oblikovanje formul.

## Pisave

Določa pisave, s katerimi lahko pišete elemente formul.

## Velikost pisave

S tem pogovornim oknom določite velikosti pisave v svoji formuli. Izberite osnovno velikost in vsi elementi v formuli se bodo spremenili v skladu z novo osnovno velikostjo.

## Razmik

Uporabite to pogovorno okno, če želite določiti razmik med elementi v formuli. Razmik se navaja v odstotkih osnovne velikosti, ki je določena pod Oblika – Velikost pisave.

## Poravnava

Določite lahko poravnavo večvrstičnih formul kot tudi formul z več elementi v eni sami vrstici. Za večvrstične formule uporabite ukaz NEWLINE v oknu Ukazi.

## Besedilni način

Aktivira in deaktivira besedilni način. V besedilnem načinu so formule prikazane z isto višino kot besedilo.