Vsebina

# Oštevilčevanje

Določa obliko številk za oštevilčevanje naslovov v trenutnem dokumentu.

Za dostop do tega ukaza ...

Izberite Orodja – Oštevilčevanje poglavij, nato zavihek Oštevilčevanje.

## Raven

Kliknite raven orisa, ki jo želite spremeniti, nato pa določite možnosti oštevilčevanja za to raven. Če želite uporabiti možnosti oštevilčevanja za vse ravni z izjemo sloga odstavka, kliknite »1–10«.

## Oštevilčevanje

Določite oblikovanje za izbrano raven orisa.

### Število

Izberite način oštevilčevanja, ki ga želite uporabiti za izbrano raven orisa.

Izbor | Opis
--- | ---
1, 2, 3, ... | Arabske številke
A, B, C, ... | Abecedno oštevilčevanje z velikimi črkami (A–Z). Po 26-ih vnosih se oštevilčevanje nadaljuje z AA, AB, AC, ...
a, b, c, ... | Abecedno oštevilčevanje z malimi črkami (a–z). Po 26-ih vnosih se oštevilčevanje nadaljuje z aa, ab, ac, ...
I, II, III, ... | Rimske številke (velike)
i, ii, iii, ... | Rimske številke (male)
A,... AA,... AAA,... | Abecedno oštevilčevanje z velikimi črkami (A–Z). Po 26-ih vnosih se oštevilčevanje nadaljuje z AA, BB, CC, ...
a,... aa,... aaa,... | Abecedno oštevilčevanje z malimi črkami (a–z). Po 26-ih vnosih se oštevilčevanje nadaljuje z aa, bb, cc, ...
Brez | Brez simbola za oštevilčevanje. Na začetku oštevilčene vrstice se pojavi samo znak ali simbol, ki je določen v polju Ločilo.

### Začni z

Vnesite številko, pri kateri želite pričeti z oštevilčevanjem naslovov na izbrani ravni.

### Slog odstavka

Izberite slog odstavka, ki ga želite dodeliti izbrani ravni orisa. Če kliknete »Brez«, potem izbrana raven orisa ni določena.

### Znakovni slog

Izberite znakovni slog znaka za oštevilčevanje.

### Pokaži podravni

Izberite število ravni orisa, ki jih boste vključili v oštevilčevanje naslovov. Izberite 1, da pokažete le številko trenutne ravni orisa. Izberite npr. 3 za prikaz trenutne ravni in še dveh predhodnih ravni v številki poglavja.

## Ločilo

Določite dodatno (neobvezno) besedilo, ki se vedno pojavi pred ali za številko naslova.

### Pred

Vnesite besedilo, ki ga želite prikazati pred številko naslova. Primer: vnesite »Poglavje «, da se prikaže »Poglavje « pred številko naslova (t. j. »Poglavje 1«).

### Za

Vnesite besedilo, ki ga želite prikazati za številko naslova. Vnesite npr. ., da se številka naslova vedno konča s piko.

Podobne teme

Položaj

Oštevilčevanje naslovov