Vsebina

# Povečava: približevanje in oddaljevanje pogleda v Calcu

Povečava omogoča uporabnikom, da povečajo oz. približajo ali zmanjšajo oz. oddaljijo pogled na zaslonu. V programu Calc je na voljo več metod tovrstnega približevanja in oddaljevanja pogleda.

Za dostop do tega ukaza ...

#### Iz menijske vrstice:

Izberite Pogled – Povečava in izberite vrednost povečave v podmeniju.

#### Iz vrstice stanja:

Kliknite ikono plus (ali minus) na drsniku povečave v vrstici stanja. Velikost pogleda se z vsakim klikom poveča (ali zmanjša) za 10 %.

Z miško povlecite ročico drsnika povečave, da prilagodite faktor povečave.

#### Na tipkovnici:

Držite pritisnjeno tipko Cmd krmilko, medtem ko vrtite kolešček miške.

Najmanjši faktor povečave je 20 %. Največji je 400 %.

## Približanje/oddaljevanje pogleda z drsnikom povečave

Poleg ikon plus in minus drsnika lahko povlečete ročico drsnika, da ročno prilagodite faktor povečave.

Prav tako lahko kliknete na poljubno mesto na drsniku, da prilagodite faktor povečave.

Sredinska označba na drsniku povečave predstavlja faktor povečave 100 %.

## Dostop do povečave prek menija

Izberite Pogled – Povečava. Vnaprej določene možnosti so:

- Cela stran: prilagodi velikost prikaza, da ustreza širini in višini strani.

- Širina strani: prilagodi velikost prikaza, da ustreza širini strani, omejeno z največjim in najmanjšim faktorjem povečave. Zgornji in spodnji rob izbora morda ne bosta vidna.

- Optimalen pogled: prilagodi velikost prikaza, da ustreza širini in višini izbranih celic. Približanje ali oddaljevanje pogleda je omejeno na največji in najmanjši faktor povečave. Če je izbrana samo ena celica, bo povečava znašala 100 %.

- 50%, 75%, 100%, 150%, 200%: predefined zoom factors.

## Povečava in postavitev pogleda

Odpre pogovorno okno Povečava in postavitev pogleda, kjer lahko nastavite faktor povečave za prikaz trenutnega dokumenta. Poleg tega lahko izberete postavitev pogleda dokumenta.

Podobne teme

Povečaj

Pomanjšaj