Vsebina

# Oblikovanje tabele

Uveljavite in upravljajte sloge tabele.

Izberite tabelo, da omogočite podokno Oblikovanje tabele.

Za dostop do tega ukaza ...

#### Iz vmesnika zloženke v zavihkih:

Izberite tabelo, nato izberite Tabela – Oblikovanje tabele.

Oblikovanje tabele

#### Iz stranske vrstice:

Izberite tabelo, nato odprite zloženi zavihek Lastnosti v stranski vrstici in razširite podokno Tabela.

Lastnosti

## Galerija slogov

Izberite slog iz galerije, da ga uveljavite v izbrani tabeli.

Kliknite zeleni simbol +, da dodate nov slog.

Dodaj nov slog

Z desnim gumbom miške kliknite slog, da lahko izberete eno sledečih možnosti:

### Nov

Ustvari nov, prazen slog.

### Kloniraj

Ustvari kopijo trenutno izbranega sloga.

### Ponastavi

Ponastavi izbrani slog na njegove vgrajene nastavitve. Ponastavite lahko le vgrajene sloge.

### Izbriši

Izbrišite izbrano prednastavitev sloga. Vgrajenih prednastavitev ne morete izbrisati.

### Oblika

Izberite element tabele v podmeniju, da ga oblikujete s pogovornim oknom Lastnosti tabele.

Uporabite potrditvena polja pod galerijo slogov, da omogočite oz. onemogočite oblikovanje posameznih elementov tabele.

#### Vrstica glave

Oblikuje prvo vrstico tabele.

#### Vrstica vsote

Oblikuje zaključno vrstico tabele.

#### Poudarjene vrstice

Oblikuje sode vrstice tabele.

#### Prvi stolpec

Oblikuje prvi stolpec tabele.

#### Zadnji stolpec

Oblikuje zadnji stolpec tabele.

#### Poudarjeni stolpci

Oblikuje sode stolpce tabele.

#### Ostale celice

Oblikuje ostale celice v tabeli.

## Vrstica glave

## Vrstica vsote

Potrdite to polje, da uporabite oblikovanje vrstice vsote iz izbranega sloga. Če potrdite to možnost, boste uveljavili posebno oblikovanje za zadnjo vrstico tabele.

## Poudarjene vrstice

Potrdite to polje, da uporabite oblikovanje izbranega sloga za poudarjene vrstice. Če potrdite to možnost, boste uveljavili posebno oblikovanje za sode vrstice tabele.

## Prvi stolpec

Potrdite to polje, da uporabite oblikovanje izbranega sloga za prvi stolpec. Če potrdite to možnost, boste uveljavili posebno oblikovanje za prvi stolpec tabele.

## Zadnji stolpec

Potrdite to polje, da uporabite oblikovanje izbranega sloga za zadnji stolpec. Če potrdite to možnost, boste uveljavili posebno oblikovanje za zadnji stolpec tabele.

## Poudarjeni stolpci

Potrdite to polje, da uporabite oblikovanje izbranega sloga za poudarjene stolpce. Če potrdite to možnost, boste uveljavili posebno oblikovanje za sode stolpce tabele.

Podobne teme

Vstavi tabelo