Vsebina

# Učinek

Določa nastavitve in izboljšave trenutnega učinka v pogovornem oknu Možnosti učinka.

## Nastavitve

Za nekatere učinke lahko nastavitve določite na zavihku Učinek.

### Smer

Določa smer izvajanja učinka.

#### Pospešen začetek

Potrdite to možnost, če želite dodeliti postopno naraščajočo hitrost začetku učinka animacije.

#### Upočasnjen konec

Potrdite to možnost, če želite dodeliti postopno pojemajočo hitrost koncu učinka animacije.

## Izboljšava

Določa natančnejše nastavitve trenutnega učinka.

### Zvok

Izberite zvok iz galerije ali izberite enega od posebnih vnosov.

- Nemo – med animacijo učinka se ne predvaja noben zvok.

- Prekini predhodni zvok – zvok prejšnjega učinka se prekine, takoj ko začne predvajati trenutni učinek.

- Drug zvok – prikaže pogovorno okno za odpiranje datoteke, kjer izberete zvočno datoteko.

### Zvočni gumb

Predvaja izbrano zvočno datoteko.

### Po animaciji

Izberite barvo, ki bo prikazana po koncu animacije ali izberite drug učinek po koncu s seznama:

- Prekrij z barvo – po končani animaciji barva prekrije obliko.

- Ne prekrij – po učinku brez barvnega prekrivanja.

- Skrij po animaciji – po koncu animacije skrije obliko.

- Skrij ob naslednji animaciji – ob naslednji animaciji skrije obliko.

### Prekrivna barva

Izberite prekrivno barvo.

### Animacija besedila

Izberite način animacije za besedilo trenutnega lika:

- Vse naenkrat – animira celotno besedilo naenkrat.

- Besedo za besedo – animira besedilo besedo za besedo.

- Črko za črko – animira besedilo črko za črko.

#### Časovni zamik med znaki

Določa odstotek časovnega zamika med animacijami besed ali črk.