Vsebina

# Izvoz datotek z besedilom

Pogovorno okno Izvoz datotek z besedilom omogoča določitev možnosti izvoza za datoteke z besedilom. Pogovorno okno se pojavi, če želite podatke preglednice shraniti v zapisu »Besedilo CSV« in če je vključena izbira Uredi nastavitve filtra v pogovornem oknu Shrani kot.

## Možnosti polja

Določa ločilo polj, ločilo besedila in nabor znakov, ki se uporabi za izvoz besedila.

### Nabor znakov

Določa nabor znakov za izvoz besedila.

### Ločilo polj

Izberite ali vnesite ločilo polj, ki bo v datoteki ločevalo podatkovna polja.

### Ločilo besedila

Izberite ali vnesite ločilo besedila, ki obkroža vsako podatkovno polje.

### Obdaj vse besedilne celice v narekovaje

Izvozi vse besedilne celice z vodilnimi in sledilnimi narekovaji, kot so določeni v polju Ločilo besedila. Če polje ni potrjeno, bodo v navedkih le polja, ki vsebujejo znak ločila.

### Shrani vsebino celice kot prikazano

Podatki bodo privzeto shranjeni tako, kot so prikazani, vključno z oblikami številk. Če polje ni potrjeno, bo shranjena vsebina brez oblikovanja, kot v starejših različicah programa.

Glede na vrsto števila lahko shranjevanje vsebine celice kot prikazane zapiše vrednosti, ki jih pri uvozu ni več mogoče obravnavati kot števila.

### Fiksna širina stolpca

Izvozi vsa podatkovna polja v fiksni širini.

- Širina podatkovnega polja v izvoženi datoteki z besedilom je nastavljena na trenutno širino ustreznega stolpca.

- Vrednosti se izvozijo v obliki, v kakršni so trenutno izpisane v celici.

- Če vrednost ni daljša od fiksne širine stolpca, bo izvožena kot niz ###.

- Če je niz besedila daljši od fiksne širine stolpca, bo proti koncu odrezan.

- Poravnavo levo, na sredino in desno simulirajo vstavljeni presledki.

Podobne teme

Odpiranje in shranjevanje datotek z besedilom CSV