Vsebina

# Makro

Odpre pogovorno okno Makro, v katerem lahko ustvarjate, urejate, organizirate in zaženete makre LibreOffice Basic.

## Ime makra

Prikaže ime izbranega makra. Če želite ustvariti ali spremeniti ime makra, tukaj vnesite ime.

## Makro iz / Shrani makro v

Izpiše knjižnice in module, kjer lahko odprete ali shranite svoje makre. Za shranjevanje makra z določenim dokumentom odprite dokument in nato odprite to pogovorno okno.

## Zaženi / Shrani

Zažene ali shrani trenutni makro.

## Dodeli

Odpre pogovorno okno Prilagodi, kjer lahko izbrani makro dodelite menijskemu ukazu, orodni vrstici ali dogodku.

## Uredi

Zažene se urejevalnik LibreOffice Basic, izbrani makro pa se odpre za urejanje.

## Nov/izbriši

Ustvari nov makro ali izbriše izbrani makro.

Če želite ustvariti nov makro, izberite modul »Standardno« (oz. »Standard«) s seznama Makro iz in kliknite Nov.

Če želite izbrisati makro, ga izberite, nato pa kliknite Izbriši.

## Organizator

Odpre pogovorno okno Organizator makrov, kjer lahko dodajate, urejate ali izbrišete obstoječe module, pogovorna okna in knjižnice makrov.

### Modul/Pogovorno okno

Vrne seznam obstoječih makrov in pogovornih oken.

Modul ali pogovorno okno lahko vlečete in spuščate med knjižnicami.

Če želite pogovorno okno ali modul kopirati, držite med vlečenjem in spuščanjem pritisnjeno tipko Cmd krmilko.

### Uredi

Odpre izbrani makro ali pogovorno okno za urejanje.

### Nov

Ustvari nov modul.

Ustvari novo pogovorno okno.

### Zavihek Knjižnice

Omogoča upravljanje knjižnice makrov.

### Mesto

Izberite mesto, ki vsebuje knjižnico z makri, ki jih želite organizirati.

### Knjižnica

Vrne seznam knjižnic makrov na izbranem mestu.

### Uredi

Odpre urejevalnik LibreOffice Basic, tako da lahko spremenite izbrano knjižnico.

### Geslo

Izbrani knjižnici dodeli ali uredi geslo. Knjižnice »Standard« ne morejo imeti gesla.

### Nov

Ustvari novo knjižnico.

### Ime

Vnesite ime za nov modul, pogovorno okno ali knjižnico.

### Dodaj

Poiščite knjižnico LibreOffice Basic, ki jo želite dodati na trenutni seznam, in nato kliknite Odpri.