Vsebina

# Izpostavi znakovne sloge

Aktivira izpostavljanje znakovnih slogov.

Izpostavljanje znakovnih slogov omogoča boljši nadzor uporabe znakovnih slogov v dokumentu.

Za dostop do tega ukaza ...

#### Iz menijske vrstice:

Izberite Oblika – Izpostavi – Oblikovanje znakov.

#### Iz stranske vrstice:

Odprite zloženi zavihek Slogi – Znak in na njem potrdite polje Izpostavi.

Izpostavljanje znakovnih slogov prikaže oblikovane znake z barvo ozadja in oblačkom z enkratno številko za vsak uveljavljeni znakovni slog v dokumentu. Barva ozadja in številka v oblačku se prikažeta tudi v ustreznem vnosu znaka v zloženem zavihku Slogi v stranski vrstici.

Znakovni slogi niso obarvani in nimajo številke v oblačku, dokler niso uveljavljeni v dokumentu.

Če so omogočeni razširjeni namigi prek LibreOffice – Nastavitve Orodja – Možnosti – LibreOffice – Splošno, orodni namig prikaže ime ter številne atribute uveljavljenega sloga.

Atributi neposrednega oblikovanja znakov so Pisava, Učinki pisave, Položaj, Azijska postavitev, Hiperpovezava, Poudarjanje in Obrobe.

Uporabite ukaz Izpostavi neposredno oblikovanje znakov, da prikažete neposredno oblikovanje znakov.

Podobne teme

Neposredno oblikovanje znakov

Izpostavi