Vsebina

# Nagnjenost in polmer kota

Izbrani predmet se nagne ali pa se robovi pravokotnega predmeta zaoblijo.

Za dostop do tega ukaza ...

Izberite Oblika – Polje z besedilom in lik – Predmet – Položaj in velikost, zavihek Nagnjenost in polmer kota.

## Polmer kota

S to funkcijo lahko zaoblite kote pravokotnega predmeta.

### Polmer

Vnesite polmer kroga, s katerim želite zaobliti kote.

Lastnost polmera je na voljo za besedilna polja, stare pravokotnike in kvadrate. Stari pravokotniki in kvadrati so na voljo, ko prikažete ustrezno orodno vrstico s Pogled – Orodne vrstice – Stari pravokotniki.

## Nagnjenost

Izbrani predmet se nagne ob osi, ki jo navedete.

### Kot

Vnesite kot osi nagnjenosti. Kot nagnjenosti se nanaša na to, koliko se predmet nagiba stran od svojega običajnega navpičnega položaja.

Polja z besedilom ne morejo biti nagnjena. Vnesene vrednosti v vrtilno polje se ne upoštevajo.

## Kontrolni točki 1 in 2

Nekateri liki imajo posebno ročico, ki jo lahko povlečete in s tem spremenite lastnosti lika. Kazalec miške se nad temi posebnimi ročicami spremeni v simbol roke. Kontrolne točke se nanašajo na koordinate X in Y položaja teh ročic. Če predmet nima ročic, so vrednosti v teh poljih ničelne. Če ima lik eno kontrolno točko, so koordinate druge kontrolne točke ničelne.

Vnesite vrednost, ki določa koordinate X in Y kontrolnih točk predmeta.