Vsebina

# Dodajanje besedila

Obstaja več načinov dodajanja besedila v risbo ali v predstavitev:

- Besedilo v polju z besedilom

- Besedilo, ki spreminja velikost črk, da se prilagodi velikosti okvira

- Besedilo, dodano kateremu koli risanemu predmetu z dvojnim klikom na predmet

- Besedilo, prekopirano iz dokumenta Writer

- Besedilo, vstavljeno iz dokumenta z besedilom ali dokumenta HTML

## Dodajanje polja z besedilom

1. Kliknite ikono Besedilo in premaknite kazalec miške na mesto, kamor želite vnesti polje z besedilom.

2. V dokumentu povlecite polje z besedilom na želeno velikost.

3. Vnesite ali prilepite besedilo v polje z besedilom.

Dvokliknite besedilo, če ga želite urediti ali spremeniti lastnosti besedila, kot sta velikost in barva pisave. Kliknite obrobo polja z besedilom, če želite urediti lastnosti predmeta, kot sta barva obrobe in postavitev pred ali za ostalimi predmeti.

## Prilagajanje besedila okvirom

1. Ustvarite polje z besedilom, kot je opisano v zgornjih korakih.

2. Označite okvir besedila in izberite Oblika – Besedilo. Odpre se pogovorno okno Besedilo.

3. Na zavihku Besedilo odstranite kljukico s polja Prilagodi višino besedilu, nato izberite polje Prilagodi okviru. Kliknite V redu.

4. Zdaj lahko spremenite velikost polja z besedilom, s čimer spremenite velikost in obliko znakov besedila.

## Besedilo, povezano s sliko

Z dvakratnim klikom na sliko lahko dodate besedilo v katero koli sliko.

Za določitev položaja besedila uporabite nastavitve v Oblika – Besedilo.

1. Primer: kliknite puščico ob ikoni Oblački in odpre se orodna vrstica Oblački.

2. Izberite oblaček in premaknite kazalko miške na mesto, ker se bo oblaček začel.

3. Povlecite miško, da narišete oblaček.

4. Vnesite besedilo.

## Kopiranje besedila

1. Izberite besedilo v dokumentu Writer.

2. Kopirajte besedilo v odložišče (Uredi – Kopiraj).

3. Kliknite stran ali prosojnico, kamor želite prilepiti besedilo.

4. Prilepite besedilo z uporabo ukaza Uredi – Prilepi ali Uredi – Posebno lepljenje.

   Z uporabo posebnega lepljenja lahko izberete obliko, v kakršni naj bo besedilo prilepljeno. Glede na obliko lahko kopirate različne atribute besedila.

## Uvoz besedila

1. Kliknite stran ali prosojnico, kamor želite uvoziti besedilo.

2. Izberite Vstavi – Datoteka.

3. Izberite datoteko z besedilom (*.txt) ali datoteko HTML in kliknite Vstavi. Odpre se pogovorno okno Vstavi besedilo. Kliknite V redu, da vstavite besedilo.

Podobne teme

Vstavljanje, urejanje in povezovanje okvirov