Vsebina

# Izpostavi sloge odstavka

Aktivira izpostavljanje slogov odstavka.

Izpostavljanje slogov odstavka omogoča boljši nadzor uporabe slogov odstavka v dokumentu.

Za dostop do tega ukaza ...

#### Iz menijske vrstice:

Izberite Oblika – Izpostavi – Oblikovanje odstavkov.

#### Iz stranske vrstice:

Odprite zloženi zavihek Slogi – Odstavek in na njem potrdite polje Izpostavi.

Izpostavljanje slogov odstavka prikaže barvo ozadja in enkratno številsko kodo za vsak uveljavljeni slog odstavka v dokumentu. Barva ozadja in številka se prikažeta tudi v ustreznem vnosu odstavka v zloženem zavihku Slogi v stranski vrstici.

Slogi odstavka niso obarvani in nimajo številke v oblačku, dokler niso uveljavljeni v dokumentu.

Poleg barve in enkratne številke, dodeljene slogu, so odstavki z atributi neposrednega oblikovanja nakazani s šrafiranim vzorcem v vizualnem pokazatelju na levem robu.

Če so omogočeni razširjeni namigi prek LibreOffice – Nastavitve Orodja – Možnosti – LibreOffice – Splošno, orodni namig prikaže ime ter številne atribute uveljavljenega sloga.

Atributi neposrednega oblikovanja odstavkov so Oris in seznam, Zamiki in razmiki, Tabulatorji, Področje, Prosojnost, Obrobe, Ozaljšana začetnica, Poravnava, Potek besedila in Azijska tipografija.

Lastnosti znakov niso atributi lastnosti neposrednega oblikovanja odstavka, zato znakovni slogi in neposredno oblikovanje znakov ne vplivata na izpostavljanje slogov odstavka.

Uporabite ukaz Izpostavi neposredno oblikovanje znakov, da prikažete neposredno oblikovanje znakov.

Podobne teme

Neposredno oblikovanje znakov

Izpostavi